Ranskan jalkapallomaajoukkue

Ranskan jalkapallomaajoukkue () on Ranskan jalkapalloliiton hallinnoima Ranskaa kansainvälisissä otteluissa edustava joukkue.

Ranskan parhaimmat saavutukset ovat mestaruus 1998 MM-kisoissa, joita se itse isännöi, sekä vuoden 2018 MM-kisoissa. EM-kultaa Ranska on voittanut kahdesti vuosien 1984 ja 2000 kisoissa.

 Ranskan MM-kilpailuiden historiaa 
Ranska osallistui jo ensimmäisiin maailmanmestaruuskilpailuihin 1930. Se saavutti pronssia Ruotsin MM-kilpailuissa 1958. Hävittyään välieräottelussa Brasilialle se voitti pronssiottelussa Saksan 6–3. Just Fontaine teki turnauksessa ennätykselliset 13 maalia. Espanjan MM-kilpailuissa 1982 Ranska sijoittui neljänneksi hävittyään välierässä Saksalle ja pronssiottelussa Puolalle. Meksikon MM-kilpailuissa 1986 Ranska saavutti pronssia. Se hävisi välierässä jälleen Saksalle, mutta kukisti pronssiottelussa Belgian. 

Joukkueen taso on ailahdellut arvoturnausten välillä kovasti. Joukkue esimerkiksi jäi ulos kaksista peräkkäisistä MM-kilpailuista vuosina 1990 ja 1994, mutta nousi maailmanmestariksi kotikilpailuissaan 1998, jolloin sen ei tarvinnut käydä läpi karsintavaihetta. Tuolloin välierässä kaatui Kroatia ja finaalissa Brasilia, joka oli neljä vuotta aiemmin juhlinut mestaruutta. Hallitsevana maailman- ja euroopanmestarina Ranska lähti vuoden 2002 MM-kilpailuihin ennakkosuosikkina, mutta ei tehnyt turnauksessa maaliakaan ja jäi alkulohkoon. Vuoden  2006 MM-kisoissa joukkue otti alkulohkossa tasapelit Sveitsiä ja Etelä-Koreaa vastaan. Vasta voitto Togosta sinetöi joukkueen pääsyn pudotuspeleihin. Seuraavissa otteluissa joukkue paransikin otteitaan ja voitti peräjälkeen Espanjan, Brasilian ja Portugalin. Finaalissa Italiaa vastaan Ranska aloitti maalinteon, kun joukkueen kapteeni Zinedine Zidane potkaisi rangaistuspotkun ohi Gianluigi Buffonin. Myöhemmin Italian Marco Materazzi kuitenkin tasoitti pelin, jonka jälkeen mentiin jatkoajalle. Sen aikana Zidane puski Materrazzia rintaan ja ansaitsi teostaan punaisen kortin. Ranska joutui pelaamaan loppuottelun alivoimalla ja hävisi lopulta rangaistuspotkukilpailussa.

Etelä Afrikan MM-kilpailuissa 2010 joukkuetta varjostivat sisäiset riidat: keskikenttäpelaajat Franck Ribery ja Yoann Gourcuff tappelivat lentokoneessa, matkalla Etelä-Afrikkaan. Lisäksi valmentaja Raymond Domenechin päätös lähettää häntä ottelun tauolla arvostellut hyökkääjä Nicolas Anelka kotiin kesken kisojen suututti muut pelaajat ja joukkue kieltäytyi osallistumasta harjoituksiin. Joukkue kykeni tekemään kilpailuissa vain yhden maalin ja jäi alkulohkoon yhden tasapelin ja kahden tappion myötä. Ranskan jalkapalloliitto otti myöhemmin pelaajia kurinpalautukseen. Anelka sai 15 ottelun maaottelukiellon, Jeremy Toulalan yhden ottelun kiellon. Domenech puolestaan sai potkut kisojen jälkeen. 

Brasilian MM-kilpailuissa 2014 Ranska hävisi puolivälieräottelussa Saksalle. Venäjän MM-kilpailuissa 2018 Ranska voitti toisen maailmanmestaruutensa. Kukistettuaan välierässä Belgian se voitti loppuottelussa Kroatian maalein 4–2.

 Ranskan EM-kilpailuiden historiaa 

Vuonna 1984 Ranska voitti historiansa ensimmäisen arvokisamestaruuden, kun Michel Platinin johtama joukkue voitti Euroopan-mestaruuden. Loppuottelussa se kukisti Espanjan 2–0. EM-kilpailuissa 1996 Ranska hävisi välieräottelussa Tšekkiä vastaan. Seuraavan kerran vuonna 2000 Ranskan joukkue, joka oli vasta kaksi vuotta aiemmin voittanut maailmanmestaruuden, voitti toisen Euroopan-mestaruutensa. Loppuottelussa kukistui Italia jatkoajalla 2–1. Näin Ranskasta tuli ensimmäinen joukkue, joka on samanaikaisesti ollut sekä hallitseva EM- että MM-voittaja. Samaan pystyi vasta Espanja vuoden 2010 MM-kilpailuissa.

Ranska pelasi EM-kisojen 2012 D-lohkossa tasan Englannin kanssa, voitti Ukrainan ja hävisi Ruotsille. Näin se sijoittui lohkonsa toiseksi. Puolivälierissä Espanja voitti Ranskan 2-0, ja pudotti Ranskan turnauksesta. Kotikisoissaan 2016 Ranska saavutti hopeaa. Kukistettuaan puolivälierissä Islannin ja välierässä Saksan se hävisi loppuottelussa Portugalille jatkoajalla 0–1.

 Menestys arvokisoissa 
 Maailmanmestaruuskilpailut 

1930 – 1. kierros
1934 – 1. kierros
1938 – Puolivälierät
1950 – Ei selviytynyt karsinnoista
1954 – 1. kierros
1958 – Pronssia
1962 – Ei selviytynyt karsinnoista
1966 – 1. kierros
1970 – Ei selviytynyt karsinnoista
1974 – Ei selviytynyt karsinnoista
1978 – 1. kierros
1982 – Neljäs
1986 – Pronssia
1990 – Ei selviytynyt karsinnoista
1994 – Ei selviytynyt karsinnoista
1998 – Mestari
2002 – 1. kierros
2006 – Hopeaa
2010 – 1. kierros
2014 – Puolivälierät
2018 – Mestari
2022 – Hopeaa

 Euroopan-mestaruuskilpailut 

1960 – Neljäs
1964–1980 – Ei selviytynyt karsinnoista
1984 – Mestari
1988 – Ei selviytynyt karsinnoista
1992 – 1. kierros
1996 – Välierät
2000 – Mestari
2004 – Puolivälierät
2008 – 1. kierros
2012 – Puolivälierät
2016 – Hopeaa
2020 – Neljännesvälierät
2024 – Välierät

 Pelaajat 

 Nykyinen joukkue 
Seuraavat pelaajat on valittu Ranskan joukkueeseen Kansojen liigan otteluihin Italiaa ja Belgiaa vastaan 6. ja 9. syyskuuta 2024.

Ottelut ja maalit on päivitetty 9. syyskuuta 2024 Belgiaa vastaan pelatun Kansojen liigan ottelun jälkeen.France - Detailed squad 2024 Transfermarkt. Viitattu 17.6.2024. 

 # Paikka Pelaaja Syntymäaika Maaottelut Maalit Seura 1  M  Brice Samba    3  0   RC Lens 16  M  Mike Maignan    24  0   AC Milan 23  M  Alphonse Areola    5  0   West Ham United 2  P  Loïc Badé    0  0   Sevilla FC 3  P  Lucas Digne    47  0   Aston Villa 4  P  Dayot Upamecano    27  2   Bayern München 5  P  Jules Koundé    36  0   FC Barcelona 15  P  Ibrahima Konaté    17  0   Liverpool 17  P  William Saliba    23  0   Arsenal 21  P  Jonathan Clauss    14  2   OGC Nice 22  P  Theo Hernández    34  2   AC Milan 6  KK  Manu Koné    2  0   AS Roma 8  KK  Mattéo Guendouzi    9  1   SS Lazio 13  KK  N'Golo Kanté    63  2   Al-Ittihad 18  KK  Warren Zaïre-Emery    4  1   Paris Saint-Germain 19  KK  Youssouf Fofana    23  3   AC Milan 7  H  Antoine Griezmann    137  44   Atlético Madrid 9  H  Marcus Thuram    26  2   Internazionale 10  H  Kylian Mbappé (Kapteeni)    86  48   Real Madrid 11  H  Ousmane Dembélé    51  6   Paris Saint-Germain 12  H  Randal Kolo Muani    23  6   Paris Saint-Germain 14  H  Michael Olise    2  0   Bayern München 20  H  Bradley Barcola    7  1   Paris Saint-Germain

Valmentajat
 Albert Batteux (1955–1962)
 Henri Guérin (1962–1966)
 José Arribas ja Jean Snella (1966)
 Just Fontaine (1967)
 Louis Dugauguez (1967–1968)
 Georges Boulogne (1969–1973)
 Stefan Kovacs (1973–1975)
 Michel Hidalgo (1976–1984)
 Henri Michel (1984–1988)
 Michel Platini (1988–1992)
 Gérard Houllier (1992–1993)
 Aimé Jacquet (1993–1998)
 Roger Lemerre (1998–2002)
 Jacques Santini (2002–2004)
 Raymond Domenech (2004–2010)
 Laurent Blanc (2010–2012) http://yle.fi/urheilu/lajit/jalkapallo/ulkomaat/2010/05)/ranskan_maajoukkueelle_uusi_valmentaja_1696912.html
 Didier Deschamps (2012–)

Kuuluisia pelaajia

Manuel Amoros
Jocelyn Angloma
Fabien Barthez
Joël Bats
Patrick Battiston
Larbi Ben Barek
Laurent Blanc
Basile Boli
Maxime Bossis
Éric Cantona
Pierre Chayriguès
Julien Darui
Marcel Desailly
Didier Deschamps
Jules Dewaquez
Jean Djorkaeff
Youri Djorkaeff
Jean-Francois Domergue
Christophe Dugarry
Luis Fernández
Just Fontaine
Lucien Gamblin
Bernard Genghini
Alain Giresse
Thierry Henry
Robert Herbin
Robert Jonquet
Christian Karembeu
Raymond Kopa
Bernard Lacombe
Bernard Lama
Lilian Laslandes
Yvon Le Roux
Bixente Lizarazu
Patrice Loko
Eugène Maës
Roger Marche
Étienne Mattler
Henri Michel
Johan Micoud
Jean-Pierre Papin
Emmanuel Petit
Roger Piantoni
Michel Platini
Dominique Rocheteau
Franck Sauzée
Didier Six
Yannick Stopyra
Jean Tigana
Marius Trésor
Zinédine Zidane

Lähteet

Luokka:Jalkapallomaajoukkueet
Luokka:Ranskan jalkapallo
Luokka:Seulonnan keskeiset artikkelit